- Hindi News
- National
- महिलाएं संघर्ष कर बढ़ रही आगे, अब समाज में फैली कुरीतियों को दूर करने का लिया जिम्मा
महिलाएं संघर्ष कर बढ़ रही आगे, अब समाज में फैली कुरीतियों को दूर करने का लिया जिम्मा
अंतरराष्ट्रीय महिला दिवस 8 मार्च को है। महिलाएं अब सिर्फ घर, आंगन के काम नहीं बल्कि समाज में कंधे से कंधा मिलाकर काम कर रही है। एक ओर जहां महिलाओं के प्रयास से सामाजिक बदलाव साफ दिख रही है। वहीं दूसरी ओर महिलाओं की प्रेरणा से दूसरे लोग भी सकारात्मक कार्य कर रहे है।
गांव में फैली सामाजिक कुरीतियों जैसे शराबबंदी, दहेज प्रथा, टोनही, बाल विवाह, कन्या भ्रूण हत्या, अशिक्षा, मारपीट को दूर करने का प्रयास कर रही है। महिलाओं के लिए पहले यह कार्य करना आसान नहीं था। लेकिन उन्होंने हिम्मत नहीं हारी। दल्लीराजहरा में प्रतिभा मसीह प्रेरणा निशक्तजन शिक्षण संस्थान व शिशु गृह आश्रम के जरिए 28 बच्चों की जिंदगी संवार रही है। खुद प्रतिभा की दोनों किडनी फेल हो चुकी है। वर्ष 2001 में प्रतिभा ने बच्चों की सेवा करने का बीड़ा उठाया। अंतरराष्ट्रीय महिला दिवस पर तीन ऐसी महिलाओं को सामने लाए हैं, जो संघर्ष कर आगे बढ़ी और सफल हुई।
80
महिलाएं जुड़ी संगठन में
07
हो पूरे गए तलाक हुए
10
हजार 265 को बनाया साक्षर
बच्चों की जिंदगी संवार रही
जब तक जिंदगी है, इसे बच्चों पर ही कुर्बान करेगी। बच्चों की एक मुस्कान ही उनकी जिंदगी व गुरु दक्षिणा है। तीन बेटों की मां प्रतिभा को बेटियों से काफी लगाव है। बेटी बचाने के लिए वह हमेशा आगे रही है।
तीन साल से किडनी फेल
प्रतिभा मसीह ने बताया कि महिला की तीन साल से दोनों किडनी फेल है। डायलिसिस की सुविधा बालोद, दल्ली में नहीं है। इसके लिए वह भिलाई जाती है। बच्चों की दुआएं है, जो मैं जिंदा हूं। वे बच्चों की परवरिश करने में जुटी हुई है।
अभाव में शिक्षा पाने वाली अब दूसरों को कर रही प्रेरित
2. शादी के सात साल बाद संतान नहीं हुई तो पति ने दूसरी शादी की बात कहकर ताना दिया, पति को छोड़ ढूंढ ली नई मंजिल,अभावों के बीच शिक्षा प्राप्त करने वाली अब खुद दूसरों को कर रही प्रेरित। यह कहानी है चिचबोड़ निवासी 27 वर्षीय मोतिन निषाद की। जो मेहनत व लगन से अपने अनुभव को अमेरिका में साझा कर चुकी है। गरीबी की वजह से आठवीं कक्षा के बाद पढ़ाई छूट गई थी। अब बेटी बचाओ बेटी पढ़ाओ अभियान ब्रांड एंबेसडकर बनकर जिले में लोगों को शिक्षा के प्रति जागरूक कर रही। स्कूलों में जाकर बच्चों को पढ़ाई के लिए प्रेरित कर रही है।
शराब के खिलाफ जंग लड़ी 15 गांवों की महिलाएं जुड़ी
3. जिला मुख्यालय से 31 किलोमीटर दूर ग्राम टिकरी अर्जुन्दा निवासी अनिता उके ने गूंज सेवा महिला मंडल का गठन किया है। इसमें 15 गांवों की महिलाओं को जोड़कर लोगों को नशे व अन्य सामाजिक बुराइयों के खिलाफ जागरूक करने की कोशिश कर रही है। 12 महिलाओं के साथ संगठन की शुरुआत की थी। अब तक 80 महिलाएं जुड़ चुकी है। नशामुक्ति, बेटी बचाओ, बेटी पढ़ाओ, नेत्रदान, देहदान, रक्तदान, पौधारोपण के लिए प्रेरित कर रही है। वर्तमान में मदद कर लोगों को शिक्षा की मुख्यधारा से जोड़ने का काम कर रही है।
समाज सुधारने 500 गांवों में बनाई महिला कमांडो टीम
1. बचपन संघर्षों में बीता, ज्यादा पढ़ाई करने का मौका नहीं मिला, अम्मी के हौसले ने बीए पास कराया फिर शादी, समाज सेवा करने सामाजिक दिक्कतें, फिर भी नहीं मानी हार। तीन करोड़ ऋण स्वीकृत कराकर महिलाओं को रोजगार दिलाया। 163 गांवों में शिक्षा की अलख जगाई, हौसला बढ़ते गया। प्रेरित होकर 500 गांवों में महिला कमांडो का गठन किया। यह संघर्ष की कहानी है गुंडरदेही निवासी 52 वर्षीय शमशाद बेगम की, जो 10 हजार 265 निरक्षर महिलाओं को साक्षर बनाने में सहयोग दिया। 2 हजार महिला स्व सहायता समूहों का गठन किया।
tgl_Latn sot_Latn hin_Deva hin_Deva hin_Deva hin_Deva unk hin_Deva unk hin_Deva unk awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva